ai4bharat/Pralekha huggingface dataset:
وزارت ماہی پروری، مویشی پروری و ڈیری
مرکزی وزیر جناب پرشوتم روپالا کل کیرالہ اور لکش دیپ میں ساگر پری کرما یاترا کے ساتویں مرحلے کا آغاز کریں گے
ماہی گیری، مویشی پروری اور ڈیری کے مرکزی وزیر جناب پرشوتم روپالا نے پورے ملک کے ساحلی علاقوں کے دورے کے لئے ایک منفرد اقدام ‘‘ ساگر پری کرما’’شروع کیاہے۔ اس دورے کا پہلے سے طے شدہ سمندری راستہ ہے۔ جناب روپالا ماہی گیروں، ماہی پروری کرنے والوں اور مختلف اسکیموں کے مستفیدین سے ملیں گے اور براہ راست ان سے ان کے معاملات سے روشناس ہوں گے۔ وزیرموصوف ملک میں ماہی گیری کے شعبے کے مزید فروغ کے لئے ان لوگوں کے صلاح و مشورے لیں گے۔ ساگر پری کرما کےپہلے مرحلے کے سفر کا آغاز 5؍ مارچ 2022 کو مانڈوی ، گجرات سے ہوا تھا اور اب تک ساگر پری کرما کے 6 مرحلوں میں گجرات، دمن اور دیو، مہاراشٹر، گوا، کرناٹک اور انڈمان نکوبار کے ساحلی علاقوں کا احاطہ کیا گیا ہے۔ ساگر پری کرما کے چھٹے مرحلے میں کیرالہ اور لکش دیپ کی یوٹی انتظامیہ کا احاطہ کیا جائے گا۔ ساگر پرکرما مرحلہ سات کیرالہ کے ساحلی علاقوں اور لکشدیپ کی یوٹی انتظامیہ کا احاطہ کرے گا۔
کیرالہ کو قدرت نے 590 کلو میٹر طویل مالامال ساحلی علاقے سے نوازا ہے اور ریاست کی معیشت اور ماہی گیروں اور دیگر فریقوں کی سماجی و اقتصادی بہبود میں ماہی گیری کے شعبے کا بڑا رول ہے۔ ریاست میں تقریبا 222 سمندری ماہی گیری کے گاؤں ہیں، جہاں بھاری تعداد میں لوگوں کو ماہی گیری سے متعلق روزگار حاصل ہیں۔ کیرالہ کے آبی حیاتیاتی تنوع اور ماہی گیری کی دولت سے دس لاکھ کے قریب مچھیرے روزگار حاصل کرتے ہیں اور اس کے علاوہ متعدد متعلقہ سرگرمیوں میں لوگوں کو روزی روٹی ملتی ہے۔
لکش دیپ میں 4200 مربع کلو میٹر کا وسیع و عریض ساحل ہے۔ 20 ہزار مربع کلو میٹر ٹیری ٹوریئل واٹرز، چار لاکھ مربع کلو میٹر خصوصی اقتصادی زون  اور 132 کلو میٹر کی ساحلی پٹی ہے اور لکش دیپ کے اردگرد کا سمندر کھلے سمندر کی ماہی گیری وسائل، خصوصاً ٹونا مچھلی کے وسائل کے اعتبار سے مالا مال ہے۔
ماہی گیری، مویشی پروری اور ڈیر کے مرکزی وزیر جناب پرشوتم روپالا، ماہی گیری، مویشی پروری اور ڈیر کے مرکزی وزیر مملکت ڈاکٹر ایل مروگن، ماہی گیری ، مویشی پروری اور ڈیر کے ریاستی وزیر جناب ساجی چیریان اور مرکزی و ریاستی ماہی گیری محکے کے سینئر افسران کے علاوہ دیگر متعلقہ حکام و افسران اور ماہی گیروں کے نمائندے 8 سے 12 جون 2023 کے دوران کیرالہ اور لکش دیپ میں ساگر پری کرما پروگرا م میں شامل ہوں گے۔
پردھان منتری متسیہ سمپدا اسکیم  ، کسان کریڈٹ کارڈ  سے متعلق سرٹیفکیٹ ؍ منظوری اس موقع پر دیئے جائیں گے، جو جدید طور طریقے استعمال کرنے والے ماہی گیروں، ماہی پروروں اور نوجوان ماہی گیری صنعت کاروں کے لئے ہوں گے۔ پی ایم ایم ایس وائی اسکیم ، یو ٹی اسکیموں، ای شرم، ایف آئی ڈی ایف ، کے سی سی وغیرہ سے متعلق وہاں کی پرنٹ میڈیا، الیکٹرونک میڈیا ، ویڈیو اور ڈیجیٹل مہم کے ذریعے تشہیر کی جائے گی۔
ساگر پری کرما کے ذریعے حکومت کی ماہی گیری سے متعلق اسکیموں ؍ پروگراموں کے بارے میں جانکاری عام ہو رہی ہے اور ماہی گیری سے متعلق بہترین طور طریقوں، ذمہ دارانہ ماہی گیری کے بارے میں لوگوں کو معلومات حاصل ہونے میں مدد مل رہی ہے۔ آنے والے ساگر پری کرما مرحلے میں ماہی گیروں کے معاملات کے ازالے اور اپنی بہبود کے لئے پی ایم ایم ایس وائی اور کے سی سی سمیت مختلف اسکیموں کو بروئے کار لانے میں ماہی گیروں کی حوصلہ افزائی ہو سکے گی۔
خواتین اور بچوں کی ترقیات کی وزارت
پوشن ابھیان کے تحت نگرانی کا طریقہ کار
خواتین اوربچوں کی ترقی کی مرکز ی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ آنگن واڑ ی خدمات کے تحت ذیلی تغذیہ جو خاص طور پر اس مقصدسے وضع کیا گیا ہے کہ سفارش کردہ خوراک بھتے  اور اوسط یومیہ ان ٹیک  کے مابین واقع فرق کو مٹایا جاسکے تاکہ آنگن واڑی خدمات کے مستفیدین یا استفادہ کنندگان کو آنگن واڑی مراکز کے نیٹ ورک کے ذریعہ جو ملک بھر میں قائم ہیں ، ایک سال میں 300 دنوں کے لئے درج ذیل اصولوں کی بنیاد پر امداد فراہم کی جاسکے ۔
|
|
نمبرشمار
|
|
زمرے
|
|
خوراک کی قسمیں
|
|
1.
|
|

|
|
زندگی کے پہلے 6 ماہ کے لئے اطور خاص چھاتی سے دودھ پلانا
|
|
2.
|
|

|
|
ایسی شکل میں گھریلو راشن لینا جوکہ بچے کے لئے خوش ذائقہ ہو۔ یہ بہت چھوٹے پیمانے کے تغذیہ جاتی خصوشیات کی حامل غذا اور یا توانائی سے بھرپور غذا کی شکل میں دیا جاسکتا ہے
|
|
3.
|
|
بری طرح نقص تغذیہ والے بچے
|
|
توانائی کی 800 کیلوریز اور پروٹین کی 20-25 گرام کی خوراک سپلی منٹ کے ساتھ خوراک کی مذکورہ قسم
|
|
4.
|
|
3سے 6سال کی عمر کے بچے
|
|
دودھ ، کیلا، موسم کےپھل کی شکل میں صبح کے اسنیک وغیرہ اور گرم پکا ہوا کھانا
|
|
5.
|
|
3سے 6سال کی عمر کے شدید نقص تغذیہ والے بچے
|
|
بہت چھوٹے پیمانے پر تغذیہ جاتی خصوصیات کی حامل غذا اور / توانائی سے بھرپور غذا کی شکل میں 8سے 10 گرام پروٹین اور توانائی کی اضافی 300 کیلےریز
|
|
6.
|
|
حاملہ خواتین اورنرسنگ مائیں
|
|
بہت چھوٹے پیمانے پر تغذیہ جاتی خصوصیات کی حامل مخصوص غذا یا توانائی سے بھرپور خوراک کی شکل میں گھریلو راشن لینا
یہ اسکیم سب کے لئے عام ہے اور کسی شرط کے بغیر تمام مجاز مستفیدین کے لئے کھلی ہے۔
حکومت نے 13دسمبر 2021 کو رہنما خطوط جاری کئے ہیں ،جس کے تحت ریاست میں ضلع افسران کو سپلیمنٹری تغذیہ  اور  کے معیار کی جانچ کے لئے حاصل کئے گئے نمونوں اور اچانک موقع پر جانچ سمیت وقتاََفوقتاََنگرانی کرنے کا اختیاردیا گیا ہے۔ اس کا مقصد خوراک کی فراہمی کے لئے مناسب اقدامات کو یقینی بنایا جاسکے اورسپلائی چین کے ذریعہ خوراک کے صاف ستھرے پن کو برقرار رکھا جاسکے اور ضروری اقدامات کئے جاسکیں۔
عملے، عوامی شکایات اور پنشن کی وزارت
مرکزی حکومت کے ملازمین کو پنشن فائدے دینے کے لئے ایس سی ڈی پی ایم 2.0 کے تحت ضابطوں میں نرمی
پنشن اور وضیفہ یاب افراد کی بہبود کے محکمے نے خصوصی مہم 2.0 کے دوران ضابطوں میں نرمی لانے کی خصوصی مہم چلائی ہے۔
پنشن اور وضیفہ یاب افراد کی بہبود کا محکمہ سنٹرل گورنمنٹ سول ملازمین کے پنشن سے متعلق پالیسی امور دیکھتا ہے۔ محکمہ کو وضیفہ یافتہ لوگوں کی بہبود کا کام بھی دیا گیا ہے۔ ریٹائرڈ سرکاری ملازمین اور اہل خاندان کو پنشن کے فائدوں کی بروقت ادائیگی کو یقینی بنانے کے لئے اور ریٹائرڈ افراد کی زندگی کو مزید آسان بنانے کے لئے محکمہ ضابطوں کو آسان بناتا ہے اور وزارتوں / محکموں اور پنشن ادا کرنے والے بینکوں کو رہنما خطوط جاری کرتا ہے۔
پنشن اور پنشنرز کی بہبود کے محکمے نے پنشن سے متعلق ضابطوں کو آسان کرنے کی جانب ایک بڑی مہم شروع کی ہے اور انتظامی اصلاحات اور شکایات عامہ کے محکمے  کے ذریعہ دو اکتوبر سے 31 اکتوبر 2022 کے دوران زیر التواء معاملوں کو نمٹانے کے لئے خصوصی مہم کے دوران خصوصی ہدایات جاری کیں۔
پنشن اور پنشنرز کی بہبود محکمے نے ایس سی ڈی پی ایم 2.0 کے دوران اکتوبر 2022 میں اس طرح کے 30 سرکلر /نوٹیفکیشن جاری کیں۔ کچھ اہم نوٹیفکیشن / سرکلر کی تفصیلات اس طرح ہے:۔
- ڈیرنس ریلیف کو 34 فی صد سے بڑھا کر 38 فیصد کرنے کا آرڈر
- سی سی ایس  ضابطوں، 2021 کے ضابطہ نمبر 8 کو آسان بنانا اور اتھارٹی کو ریٹائرمنٹ کے بعد مرکزی حکومت کے ملامزین کے ڈسپلنری معاملات کو فیصلہ کرنے کا اختیار
- مالی سال کے دوران سنٹرل پرویڈنٹ فنڈ کے تحت حصے کی زیادہ سے زیادہ حد سے متعلق ہدایات
- گزشتہ سروس کو شامل کرنا اور پنشن کے فائدوں کے لئے اسے مجاز ماننے کی ہدایات
- گریجویٹی کی گرانٹ / گریجویٹی کی ادائیگی کے لئے نامزدگی اور پنشن / فیملی پنشن اور گریجویٹی میں تاخیر کی صورت میں سود کی ادائیگی۔
سی سی ایس (پنشن ضابطوں 2021 کی مختلف دفعات سے متعلق ہدایات جاری کی گئیں جن میں جبری ریٹائرمنٹ، برطرفی اور اچھے روپے کے پنشن پر اثرات وغیرہ شامل ہیں۔
الیکٹرانکس اور اطلاعات تکنالوجی کی وزارت
اطلاعاتی ٹیکنالوجی کے وزیر جناب اشونی ویشنو نے وشو یشو ریا پی ایچ ڈی اسکیم کے دوسرے مرحلے کا آغاز کیا
اس اسکیم کا مقصد ای ایس ڈی ایم اور آئی ٹی / آئی ٹی ای ایس میں ریسرچ کرنے والوں کو تعاون دینا ہے
یہ اسکیم سماج کے سب سے آخری سرے کے طلبا کو عالمی معیار کی تعلیمی سہولت دستیاب کرانے کے وزیر اعظم کے تصور کی مظہر ہے: جناب ویشنو
الیکٹرانکس اور اطلاعاتی ٹیکنالوجی کے وزیر جناب اشونی ویشنو نے الیکٹرانکس سسٹم ڈیزائن اینڈ مینوفیکچرنگ  اور اطلاعاتی ٹیکنالوجی  / اطلاعاتی ٹیکنالوجی پر مبنی خدمات  کے شعبوں سے متعلق ابھرتی ہوئی 42 ٹیکنالوجی میں ریسرچ کو فروغ دینے کیلئے آج ورچوئل طریقہ سے وشویشوریا پی ایچ ڈی اسکیم کے دوسرے مرحلے کا آغاز کیا۔
وزیر اعظم جناب نریندر مودی کے یوم پیدائش پر اس اسکیم کو ان کے نام منسوب کرتےہوئے جناب ویشنو نے کہا کہ یہ اسکیم سماجی درجہ بندی میں سب سے آخری سرے پر موجود طلبا کو عالمی معیار کی تعلیم اور تحقیق و ترقی کے مواقع فراہم کرنے کے وزیر اعظم کے تصور کی مظہر ہے ۔یہ اسکیم ایسے صلاحیت مندوں کی معاونت کرتی ہے جو ہمارے ملک میں ہیں ۔انہوں نے مزید کہا کہ اس اسکیم کے پہلے مرحلے کے نتائج واقعتاً حوصلہ افزا رہے ہیں ۔اس کے تحت 63 عالمی پیٹنٹ اور باوقار بین الاقوامی جرائد میں ہمارے تحقیقی مقالے شائع ہوئے ہیں ۔
مرکزی وزیر نے کہا کہ اس اسکیم کی بڑے پیمانے پر توسیع کا وقت آگیا ہے کیونکہ ہم اعلیٰ تکنیک والی صنعتوں کی طرف تیزی سے بڑھ رہے ہیں باا لخصوص سیمی کنڈکٹر اور ٹیلی کام مینو فیکچرنگ کی سمت میں ۔ جلد ہی ہمارے پاس بھارت میں اپنا 4 جی کور نیٹ ورک اور 5 جی کور نیٹ ورک ہوگا اور تب ہمیں وزیر اعظم کے تصور کا احساس ہوگا۔
الیکٹرانکس اور اطلاعاتی ٹیکنالوجی  کے سیکریٹری جناب اجے ساہنی نے کہا کہ وشویشوریا پی ایچ ڈی اسکیم ای ایس ڈی ایم اور آئی ٹی / آئی ٹی ای ایس کے شعبوں میں ڈاکٹریٹ کی تعداد بڑھانے کے مقصد سے کام کرتی ہے ۔اس کا مرکزتوجہ تحقیقی اداروں میں ریسرچ سے متعلق بنیادی ڈھانچے کو بہتر بنانے کے ساتھ ہی ابھرتے ہوئے شعبوں میں ریسرچ کرنے کیلئے نوجوان فیکلٹی کی حوصلہ افزائی کرنا ہے۔اسکیم کا دوسرا مرحلہ اعلیٰ خصوصیات کے ساتھ شروع کیا جارہا ہے تاکہ بھارت میں مفید ریسرچ کے مقصد کی تکمیل کی جاسکے۔
ای ایس ڈی ایم اور آئی ڈی /آئی ٹی ای ایس شعبوں میں پی ایچ ڈی کی تعداد بڑھانے کے مقصد سے اقتصادی امور کی کابینہ کمیٹی  کی منظوری کے بعد 2014 میں الیکٹرانکس اور اطلاعاتی ٹیکنالوجی کی وزارت کے ذریعہ وشویشوریا پی ایچ ڈی اسکیم شروع کی گئی تھی ۔ 25 ریاستوں اور 4 مرکز کے زیر انتظام علاقوں میں 97 اداروں  کیلئے پی ایچ ڈی کی نشستیں مختص کی گئیں تھیں فی الحال 492 کل وقتی اور 268 جز وقتی پی ایچ ڈی فیلو ریسرچ کررہے ہیں جبکہ 422 کل وقتی اور 43 جز وقتی پی ایچ ڈی مکمل ہوچکی ہے یا تھیسس جمع کرادی گئی ہے۔پروگرام کے دوران وشویشوریا پی ایچ ڈی اسکیم کے پہلے مرحلے کی حصولیابیوں پر مسرت کا اظہار کیا گیا ۔
اسکیم کے دوسرے مرحلے کا مقصد ایک ہزار کل وقتی پی ایچ ڈی امیدواروں ، 150 جز وقتی پی ایچ ڈی امیدواروں ،50 یوتھ فیکلٹی ریسرچ فیلو شپ اور 225 پوسٹ ڈاکٹورل فیلو شپ کی معاونت کرنا ہے۔
اس پروگرام میں شعبہ تعلیم ، الیکٹرانکس اور اطلاعاتی ٹیکنالوجی کی وزارت کے متعدد معززین شریک ہوئے ۔پروگرام میں موجود چند اہم مقررین میں شامل تھے -جناب اجے ساہنی ،سیکریٹری ایم ای آئی ٹی وائی ،ڈاکٹر وی کے مورتی ،جی سی ،آر اینڈ ڈی ،ایم ای آئی ٹی وائی ،جناب ابھیشیک سنگھ ، ایم ڈی اور سی ای او ڈی آئی سی ،ڈاکٹر ونے ٹھاکر ،سینئر ڈائریکٹر  ،ڈی آئی سی اور منوج جین ،سائنٹسٹ ،ایف ، ایم ای آئی ٹی وائی ۔ اسکیم کے پہلے مرحلے کے دوران کئے گئے تحقیقی کاموں کی سبھی نے بھرپور ستائش کی۔
صحت اور خاندانی بہبود کی وزارت
ہندوستان ان ممالک میں سےایک ہے، جہاں فی ملین کم سے کم معاملات سامنے آئے اور فی ملین اموات میں کمی ہے اور اعلی نوعیت کی جانچ کی جاتی ہے
ایکٹیو معاملوں میں کمی کا رجحان بدستور برقرار
نئی دلّی،28/اکتوبر 2020/ مرکزی حکومت کی مرکوز حکمت عملی اور فعالیت کے ساتھ ساتھ ریاستوں اور مرکز کے زیر انتظام ریاستوں کے اجتماعی اقدامات کے نتیجے میں ، ہندوستان نےاپنی اس حیثیت کو برقرار رکھا ہے، جہاں فی ملین آبادی میں سب سے کم واقعات اور فی ملین آبادی میں سب سے کم اموات ہوتی ہیں۔
عالمی سطح پر فی ملین آبادی میں کیسوں کی تعداد 5552 ہے ، جبکہ ہندوستان 5790 ریکارڈ کیا گیا۔ امریکہ ، برازیل ، فرانس ، برطانیہ ، روس اور جنوبی افریقہ میں زیادہ تعداد رپورٹ ہوئی ہے۔
فی ملین آبادی پر ہندوستان میں اموات 87 ہیں، جو دنیا کی اوسط 148 سے کافی کم ہیں۔ کووڈ-19 انتظامیہ میں بھارت کی اہداف کی حکمت عملی اور گذشتہ کئی مہینوں کے دوران صحت عامہ کے صحت مند ردعمل کے نتیجے میں حوصلہ افزا نتائج برآمد ہوئے ہیں۔
کیے گئے کل ٹیسٹوں کے معاملے میں ، ہندوستان کا شمار سر فہرست ممالک میں ہوتا ہے۔ پچھلے 24 گھنٹوں میں 1066786 ٹیسٹوں کے ساتھ ، کئے گئے ٹیسٹوں کی مجموعی تعداد 10.5 کروڑ  کو عبور کر چکی ہے۔
مستقل بنیادوں پر وسیع اور جامع جانچ نے ابتدائی شناخت اور بروقت موثر علاج میں مدد کی ہے، جس کے نتیجے میں اعلی بازیافت اور اموات کی شرح کم ہے۔ ہندوستان میں اس وقت اموات کی شرح 1.50فیصد ہے۔
ہندوستان میں مسلسل فعال واقعات میں کمی کا رجحان دیکھنے کو مل رہا ہے۔ اس وقت فعال معاملات ملک کے کل مثبت معاملات میں سے صرف 7.64 فیصد پر مشتمل ہیں، جس کی مجموعی تعداد 6،10،803 ہیں۔ کل صحت مند ہونے والے معاملے 72،59،509 ہیں۔
ملک میں گذشتہ 24 گھنٹوں کے دوران 43،893 نئے معاملات درج کیے گئے ہیں، جبکہ صحت مند ہونے والے نئے کیس 58،439 ہیں۔ صحت مند ہونے والے نئے معاملوں میں سے 77 فیصد 10 ریاستوں / مرکز کے زیر انتظام والی ریاستوں کی سطح پر ہیں۔
ایک دن کی صحت یابی میں مہاراشٹر ، کرناٹک اور کیرالہ کا 7،000 سے زیادہ حصہ ہے۔
79 نئے تصدیق شدہ واقعات 10 ریاستوں اور مرکز کے زیر انتظام ریاستوں سے ہیں۔ سب سے زیادہ نئے واقعات میں کیرالہ نے مہاراشٹر کو پیچھے چھوڑ دیا ہے۔ دونوں ریاستوں میں اب بھی 5000 سے زیادہ نئے معاملات سامنے آ رہے ہیں۔ جو ریاستیں، نئے معاملات میں اضافے کی اطلاع دے رہی ہیں، ان میں دہلی ، مغربی بنگال ، کرناٹک ، آندھرا پردیش اور تمل ناڈو شامل ہیں۔
پچھلے 24 گھنٹوں کے دوران 508 ہلاکتوں کی اطلاع ملی ہے۔ ان میں سے ، تقریبا 79فیصد کا تعلق دس ریاستوں / مرکز کے زیر انتظام ریاستوں سے ہے۔
مہاراشٹرمیں سب سے زیادہ 115 اموات ہوئی ہیں۔
خلا ء کا محکمہ
بھارت کا مواصلاتی سیارچہ جی سیٹ ۔ 31فرینچ گوئیانہ سے کامیابی کے ساتھ داغاگیا
نئی دہلی’6فروری : بھارت کا جدید ترین مواصلاتی سیارچہ جی سیٹ ۔31آج علی الصباح فرینچ گوئیانہ میں خلائی بندرگاہ سے کامیابی کے ساتھ داغاگیا۔
خلأ میں جانے والا راکٹ آریان 5 وی اے ۔247فرینچ گوئیانہ میں کورو کے مقام سے بھارتی وقت کے مطابق صبح 2بج کر 31منٹ پر بھارت کا جی سیٹ ۔31 اور زمین کے مدار میں گھومنے والا سعودی سیارچہ ۔1/ہلازسیٹ 4سیٹلائٹ ، مقررہ وقت کے مطابق لے کرگیا۔
پرواز کے 42منٹ بعد جی سیٹ 31آریان 5کی اوپرکی منزل سے الگ ہوگیا۔ 2536کلوگرام کا جی سیٹ 31سیارچہ زمین کے مدارمیں گھومتے ہوئے کے یو۔ بینڈ ٹرانسپونڈرصلاحیت میں اضافہ کریگا۔ اس سیارچے سے اندرون مدار کچھ سیارچوں کی کام کاج کی خدمات میں تسلسل فراہم کریگا۔ جی سیٹ ۔31، اسرو کے شروع کے ان سیٹ /جی سیٹ سیارچہ سیریز سے ہی بنایاگیاہے ۔
اسرو کے چیئرمین ڈاکٹرکے سون نے کہاکہ جی سیٹ ۔31میں منفرد انداز کی کنفگیوریشن ہے، جس سے ایک بڑے خطے کا احاطہ ہوتاہے ۔ سیارچہ سے بھارت کی اصل زمین اور جزیروں کے لئے مواصلاتی خدمات فراہم ہوں گی ۔
ڈاکٹرسیون نے یہ بھی کہاکہ جی سیٹ ۔31سے ڈی پی ایچ ٹیلی ویژن خدمات ، اے ٹی ایم، اسٹاک ایکسچینج ، ڈیجیٹل سیٹلائٹ کے ذریعہ خبریں حاصل کرنے  اور ای حکمرانی لاگوکرنے کے لئے وی سیٹ سے کنکٹی وٹی فراہم ہوگی ۔ اس سیارچے کو مواصلات کے نئے نئے استعمال کے لئے بڑے پیمانے پرڈیٹاٹرانسفرکے لئے بھی استعمال کیاجائیگا۔
آئندہ دنوں سائنس داں مرحلہ وارطریقے سے مدارمیں اضافہ کریں گے تاکہ اس سیارچے کو زمین کے مدارمیں پہنچایاجاسکے ۔ یہ سیارچہ سبھی مداروں کی جانچ پوری ہوجانے کے بعد کامیابی کے ساتھ کارکردگی انجام دینے لگے گا۔
کابینہ
مرکزی کابینہ نے مالدیپ اورکیرلاکے درمیان فیری خدمات کے راہ ہموارکرنے کے لئے بھارت اورمالدیپ کے درمیان ایک مفاہمت نامے کی منظوری دی ہے
اس کے ذریعہ سمندرکے راستے کوچی کو مالدیپ میں مالے اورکلہدوفشی سے جوڑاجاسکے گا
نئی دہلی ،4 ؍جولائی : مرکزی کابینہ نے بھارت اورمالدیپ کے درمیان سمندرکے راستے مسافر اورمال برداری کی خدمات کے قیام کے متعلق مفاہمت نامے کی پچھلی تاریخوں سے منظوری دے دی ہے ۔ اس مفاہمت نامے پر وزیراعظم کے مالدیپ کے دورے کے موقع پر 8جون ،2019 کو دستخط کئےگئے تھے ۔
بھارت نے مالدیپ میں بہت سے سرکردہ ادارے قائم کئے ہیں ۔ اور وہ مالدیپ کا ایک اہم ترقیاتی ساجھیدارہے ۔ حال ہی میں بھارت نے مالدیپ کے لئے 100ملین امریکی ڈالرکے اسٹینڈ بائی کریڈٹ فیسلٹی  کی منظوری دی ہے، جس میں تجارت کے لئے طویل مدتی اور ریوالونگ قرضہ بھی شامل ہے ۔
مالے جو کاٹھمنڈوکی راجدھانی ہے اور سب سے زیادہ آبادی والا شہرہے نیز کلہدوفشی جو مالدیپ کاتیسرا سب سے زیادہ آبادی والا شہرہے، ان دونوں شہروں اور بھارت میں کوچی کے درمیان سیاحوں اورمال برداری کے لئے فیری خدمات شروع کرنے کے لئے بہت اچھے امکانات ہیں ۔ مالے ، کوچی سے 708کلومیٹرکے فاصلے پرواقع ہے، جب کہ کوچی سے کلہدوفشی کا فاصلہ 509کلومیٹرہے ۔
کلہدوفشی اوراس کے اطراف کے جزائرمیں مالدیپ کی کافی اابادی ہے اوروہاں بڑی تعداد میں تفریح گاہیں ہیں جو بھارت سے جانے والے سیاحوں کے لئے ممکنہ مقامات ثابت ہوسکتی ہیں ۔ اس وقت مالے کے ساتھ ہوائی جہازوں کے راستے رابطہ قائم ہے اورتفریح گاہوں تک سمندری جہازوں کا استعمال ہوتاہے جو کہ ایک مہنگا سودا ہے ۔اس کے برخلاف کوچی کے ساتھ سمندری راستے سے رابطہ قائم ہونے سے سیاحت کو فروغ حاصل ہوگا خاص طورسے بھارت کے لئے صحت اور ویل نیس سیاحت کو۔بڑی تعداد میں مالدیپ کے لوگ بھی تعلیمی مقاصد سے کیرلااورجنوبی بھارت کے دوسرے شہروں کو دورہ کرتے ہیں ۔
دونوں ملکوں کے درمیان سمندرکے راستے مسافروں اور مال برداری کے ذریعہ اچھے امکانات پیداہوسکتے ہیں ۔ یہی وجہ ہے کہ مالدیپ کے ساتھ مفاہمت نامے پر دستخط کئے گئے ہیں ۔ اس فیری سروس سے لوگوں سے لوگوں کے درمیان رابطے میں آسانی پیداہوگی اور باہمی تجارت کو بھی فروغ حاصل ہوگا۔
۔۔۔۔۔۔۔۔۔۔۔۔۔۔
U-2822
(
وزارات ثقافت
’’میری مٹی میرا دیش‘‘ مہم کے پہلے مرحلے میں عوام کی بھر پور شراکت داری دیکھی گئی
36 ریاستوں/ مرکز کے زیر انتظام علاقوں میں بنائے گئے 2.33 لاکھ سے زیادہ مجاہدین آزادی اور سیکورٹی افواج کو وقف کیے گئے
4 کروڑ پنچ پران کے عہد؛ 2 لاکھ+ بہادری کے مبارکبادی پروگرام؛ 2.63 لاکھ امرت واٹیکاؤں کی تعمیر کی گئی
ملک کے ہر ایک گھر تک پہنچنے کے لیے دوسرے مرحلے میں داخل ہونے کے لیے پوری طرح تیار ی
’’میری مٹی میرا دیش‘‘، ملک کے لیے اپنی جانیں قربان کردینے والے ’ویروں‘ کو خراج عقیدت پیش کرنے کے لیے 9 اگست 2023 کو ملک گیر مہم شروع کی گئی۔ یہ مہم ’آزادی کا امرت مہوتسو‘ کا اختتامی پروگرام ہے، جو 12 مارچ 2021 کو شروع ہوا تھا، اور اس نے پورے ہندوستان میں 2 لاکھ سے زیادہ پروگرام منعقد کیے جس کے ساتھ وسیع پیمانے پر عوامی شراکت داری  دیکھی گئی۔
اس مہم میں آزادی کے جنگجوؤں اور سیکورٹی افواج کے لیے وقف شیلافلکام کے قیام کے ساتھ ساتھ پنچ پران عہد، وسودھا وندن، ویروں کا وندن جیسے پروگرام شامل ہیں جو ہمارے بہادروں کی شاندار قربانیوں کو خراج عقیدت پیش کرتے ہیں۔
میری ماٹی میرا دیش مہم کا پہلا مرحلہ وسیع پیمانے پر رسائی اور زبردست عوامی شرکت کے ساتھ ایک غیر معمولی کامیابی ثابت ہوا ہے۔ اب تک 36 ریاستوں/ مرکز کے زیر انتظام علاقوں میں 2.33 لاکھ سے زیادہ شیلافلکام تعمیر کیے جا چکے ہیں۔ اب تک تقریباً 4 کروڑ پنچ پران عہد کی سیلفیاں ویب سائٹ پر اپ لوڈ کی جا چکی ہیں۔ ملک بھر میں 2 لاکھ سے زیادہ بہادری کے اعزاز کے پروگرام منعقد کیے گئے ہیں۔ وسودھا وندن تھیم کے تحت 2.36 کروڑ سے زیادہ دیسی پودے لگائے گئے ہیں اور 2.63 لاکھ امرت واٹیکاؤں کی تعمیر کی گئی ہے۔
اب یہ مہم پورے ملک میں امرت کلش یاترا کے ساتھ اپنے دوسرے مرحلے میں داخل ہونے کے لیے تیار ہے۔ پین انڈیا آؤٹ ریچ مہم کے طور پر، اس کا مقصد ملک کے ہر گھر تک پہنچنا ہے۔ دیہی علاقوں کے 6 لاکھ سے زیادہ دیہاتوں اور پورے ہندوستان کے شہری علاقوں کے وارڈوں سے مٹی اور چاول کا اناج اکٹھا کیا جا رہا ہے۔ دیہی علاقوں میں، اسے بلاک سطح پر ملا کر بلاک سطح کا کلش بنایا جائے گا۔ ریاستی دارالحکومت سے رسمی روانگی کے بعد یہ کلش قومی پروگرام کے لیے دہلی آئیں گے۔ شہری علاقوں میں، مٹی کو وارڈوں سے اکٹھا کیا جا رہا ہے اور بڑے شہری مقامی اداروں میں ملایا جا رہا ہے اور ریاستی دارالحکومت کے ذریعے دہلی تک پہنچایا جا رہا ہے۔ توقع ہے کہ حتمی پروگرام کے لیے اکتوبر کے آخر تک 8500 سے زیادہ کلش دہلی پہنچیں گے۔ ہندوستان کے کونے کونے سے جمع کی گئی مٹی کو امرت واٹیکا اور امرت میموریل میں رکھا جائے گا، جو آزادی کا امرت مہوتسو کو یادگار بنانے کے لیے ایک ورثہ کی تعمیر کریگا۔
میری ماٹی میرا دیش مہم کی تصاویر درج ذیل لنک پر دستیاب ہیں:
https://drive.google.com/drive/folders/1ZbRRp1YP893V6LBfibaQJeoK3vBOLoc9?usp=drive_link
-----------------------
ش ح۔ج ق ۔ ع ن
U NO: 9532
(
ریلوے کی وزارت
پی پی پی موڈ پر مسافر ٹرینیں چلانے کے لیے، حال ہی میں کوئی بولی طلب نہیں کی گئی
ایک ممتاز روزنامہ اور اس کے ڈیجیٹل ورژن میں شائع ہونے والی ایک خبر میں کہا گیا ہے کہ ہندوستانی ریلوے نے پہلی بار نجی اداروں سے پی پی پی موڈ کے ذریعے 150 جوڑی مسافر ٹرینیں چلانے کے لیے، بولی طلب کی ہے۔ اس خبر میں یہ بھی کہا گیا ہے کہ نجی اداروں کو ان ٹرینوں پر مسافروں کے کرایوں کا فیصلہ کرنے کی آزادی ہوگی۔
ان گمراہ کن میڈیا رپورٹس کو مسترد کرتے ہوئے، وزارت ریلوے نے واضح کیا کہ ایسی کوئی تجویز زیر غور نہیں ہے اور نہ ہی حال ہی میں کوئی بولی طلب کی گئی ہے۔
اس لیے ایسی رپورٹس حقیقتاً غلط ہیں اور شراکت داروں کو اس پر کوئی دھیان نہیں دینا چاہیے۔
وزارت دفاع
بھارتی علاقوں پر پاکستانی فوجیوں کا حملہ
نئی دہلی، 19 ستمبر 2020: وزیر مملکت برائے دفاع جناب شری پد نائک نے آج راجیہ سبھا میں ڈاکٹر فوزیہ خان کو ایک تحریری جواب دیتے ہوئے اس امر کا انکشاف کیا کہ لائن آف کنٹرول پر بھارتی علاقوں اور پاکستان کے ساتھ بین الاقوامی سرحد پر پاکستانی فوج کے ذریعہ کوئی حملہ نہیں کیا گیا ہے۔ تاہم، پاکستانی فوجیوں کے ذریعہ لائن آف کنٹرول پر جنگ بندی کی خلاف ورزی وقتاً فوقتاً کی جاتی رہی ہے۔ اس سال جموں و کشمیر میں لائن آف کنٹرول پرجنگ بندی کی خلاف ورزی کے 2453 واقعات سامنے آئے۔ اس کے علاوہ، اس سال  جموں و کشمیر خطے میں بھارت ۔ پاک بین الاقوامی سرحد پر کراس بارڈر فائرنگ کے 192 واقعات پیش آئے۔
گذشتہ 6 ماہ کے دوران پاکستانی فوج کے ذریعہ کراس بارڈر فائرنگ میں لائن آف کنٹرول / بین الاقوامی سرحد پر 10 فوجی جوان شہید ہوئے۔ پاکستان کی جانب سے ہوئی ہلاکتوں کے بارے میں صحیح طور پر نہیں کہا جا سکتا۔
جنگ بندی کی خلاف ورزیوں کا بھارتی فوج / بی ایس ایف کے ذریعہ حسب ضرورت مناسب جواب دیا گیا۔ اس کے علاوہ ،ٹیلی فون پر گفتگو کے میکنزم، فلیگ میٹنگوں، عسکری آپریشنوں کے ڈائرکٹر جنرل کی سطح کی بات چیت اور ڈپلومیٹک چینلوں کے توسط سے جنگ بندی کے تمام معاملات کے بارے میں پاکستانی انتظامیہ کو آگاہ کیا گیا۔ بی ایس ایف نے بھی اپنے پاکستانی ہم عہدہداروں یعنی پاکستانی رینجروں سے مختلف سطحوں پر بات چیت کا اہتمام کیا۔
سفارتی طور پر، جس میں اعلیٰ سطحی اجلاس بھی شامل ہیں ، بھارت متعدد مرتبہ پاکستان سے جموں و کشمیر میں لائن آف کنٹرول  اور بین الاقوامی سرحد کے تقدس کو برقرار رکھنے کی ضرورت کے بارے میں کہہ چکا ہے جو کہ شملہ معاہدہ اور لاہور اعلامیہ کے تحت اس کی ذمہ داری ہے۔
سٹرک ٹرانسپورٹ اور شاہراہوں کی وزارت
قومی شاہراہ پر فیس پلازہ کی تمام لین کو ڈیجیٹل ادئگی کے ذریعہ فیس جمع کرنے کے لئے ‘‘ فیس پلازہ کی فاس ٹیگ لین ’’ قرار دیا گیا
نئی دہلی ، 22، جولائی ، 2021 :
حکومت نے 15 /16 فروری 2021 کی نصف شب ڈیجیٹل ادائگی یعنی فاس ٹیگ کے ذریعہ صارف کی فیس جمع کرنے کے لئے قومی شاہراہ پر فیس پلازوں کی تمام لینس کو ‘‘ فیس پلازہ کی فاس ٹیگ لین ’’ قرار دیا ہے۔ فی الحال قومی شاہراہوں پر تمام فیس پلازہ فاس ٹیگ نظام کے ساتھ مکمل طور پر لیس ہیں ۔ 14 فروری 2021 کو تمام لینوں کو فاس ٹیگ لینس قرار دئے جانے کے بعد مجموعی طور پر فاس ٹیگ کا استعمال 80 فیصد سے تقریباً 96 فیصد ہو گیا ہے ۔ 14 جولائی 2021 تک 3.54 کروڑ سے زیادہ فاس ٹیگ جاری کیے گئے ۔
صارف کی فیس جمع کرنے کے لئے اس کے پروسیز اور ٹیکنالوجی میں بہتری ایک جاری عمل ہے ۔ نئی ٹیکنالوجی اور اس کے پروسیز کو اپنانے کے لئے کوششیں کی جا رہی ہیں ۔
ڈرائیور اور معاون ڈرائیور کے لئے ایئر بیگ کے لازمی التزامات سینٹرل موٹر وہیکل رولس ، 1989 کے تحت کئے گئے ہیں ۔
سڑک ٹرانسپورٹ و شاہراہوں کے مرکزی وزیر جناب نتن گڑکری نے لوک سبھا میں ایک تحریری جواب میں یہ معلومات فراہم کیں ۔
ش ح۔ ع ح۔ ر ب
U. NO. 6835
(Visitor Counter : 140
وزارت خزانہ
ڈی جی جی آئی گروگرام نے 121 کروڑ کی جعلی آئی ٹی سی معاملے میں ملوث جعلی فرموں کے ریکٹ میں سرغنہ ، کمیشن ایجنٹ اور چارٹر اکاؤنٹنٹ  سمیت 3 لوگوں کو گرفتار کیا ہے
نئی دہلی 15 ستمبر 2021: ڈائریکٹوریٹ جنرل آف جی ایس ٹی انٹیلی جنس  گروگرام زونل یونٹ ، ہریانہ نے جعلی دستاویزات پر متعدد فرضی فرم بنانے اور چلانے اور کسی حقیقی رسیدیا سامان یا خدمات کی فراہمی کے بغیرانوائس جاری کرکے فرضی خریداری کے ادا شدہ ٹیکس کی بڑی رقم کو منتقل کرنے کے الزامات پر سی اے سمیت 3 لوگوں کو گرفتار کیا ہے۔
یہ بات بھی سامنے آئی ہے کہ جس شخص نے جعلی/فرضی فرمیں بنائیں تھیں وہ کمیشن ایجنٹ کے ساتھ مل کر کام کرتا تھا جو ان بے سامان انوائسوں کو کمیشن کے لئے روایتی فرموں کو براہ راست اور مختلف بروکرز کے ذریعے فروخت کرتے تھے۔ کمیشن ایجنٹ کو بھی گرفتار کیا گیا ہے۔
مزید برآں ، مالی ترسیل کے اس تسلسل میںیہ سامنے آیا ہے کہ قائم شدہ فرمیں  ان جعلی فرموں کو رقم ٹرانسفر کریں گی، جہاں سے رقوم پھر پرائیویٹ لمیٹڈ کمپنی کے اکاؤنٹ میں منتقل کی جائیں گی، جہاں سے زیر بحث سی اے رقم نکالے گا اور اپنی کمپنی کے کمیشنکے ساتھ ساتھ اپنا کمیشن کاٹنے کے بعد اسے بطور نقد واپس کرے گا۔ نقد لین دین کی مقدار تقریبا 30 سے 40 لاکھ روپے یومیہ ہوتی ہے۔
تفتیش کئی جگہوں پر کی گئی اور ریکارڈ ، تصدیق اور بیانات کی بنیاد پر یہ ظاہر ہوا ہے کہ یہ تینوںلوگیعنی جعلی فرم بنانے والے ، کمیشن ایجنٹ اور سی اے مل کر جعلی دستاویزات پر جعلی فرم بنانے کے اس ریکیٹ کو منظم کرنے کا کام کر رہے تھے اور  121 کروڑ روپے کی آئی ٹی سی دھوکہ دہی کر چکے تھے۔ انہیں دفعہ 69 کے تحت جسے سی جی ایس ٹی ایکٹ مجریہ 2017 کی دفعہ 132 کے ساتھ پڑھا جائے، 13.09.2021 کو گرفتار کیا گیا ۔ گرفتاری کے بعد انہیں سی ایم ایم، دہلی کے سامنے پیش کیا گیا جنھوں نے 14 دن کی عدالتی تحویل کا حکم دیا۔
معاملے کی مزید چھان بین جاری ہے۔
وزیراعظم کا دفتر
وزیراعظم کل ‘قومی تعلیمی پالیسی کے تحت اعلی تعلیم کے شعبے میں یکسر تبدیلی لانے والی اصلاحات سے متعلق کنکلیو’ کے موقع پر افتتاحی خطبہ دیں گے
نئی دہلی، 6/اگست 2020، وزیراعظم کل یعنی 7 ؍اگست 2020 کو ویڈیوکانفرنس کے ذریعے ‘قومی تعلیمی پالیسی کے تحت اعلی تعلیم کے شعبے میں یکسر تبدیلی لانے والی اصلاحات سے متعلق کنکلیو’ کے موقع پر افتتاحی خطبہ دیں گے۔
اس کنکلیو کا انعقاد فروغ انسانی وسائل کی وزارت اور یونیورسٹی گرانٹس کمیشن کے زیراہتمام کیا جارہا ہے۔
کنکلیو میں ،قومی تعلیمی پالیسی ، 2020 کے تحت شامل کیے گیے تعلیم کے اہم پہلوؤں کے لیے مخصوص اجلاس بھی ہوں گے۔ ان اہم پہلوؤں میں جامع، کثیرموضوعاتی اور مستقبل پر مرکوز تعلیم ، معیاری تحقیق اور تعلیم کے شعبے میں بہتر رسائی کے لیے ٹیکنالوجی کا معقول استعمال شامل ہیں۔
فروغ انسانی وسائل کے مرکزی وزیر جناب رمیش پوکھریال، فروغ انسانی وسائل کے مرکزی وزیر مملکت جناب سنجے دھوترے بھی اس تقریب میں حصہ لیں گے۔ متعدد معززین قومی تعلیمی پالیسی کے مختلف پہلوؤں پر اظہار خیال کریں گے۔ ان معززین میں این ای پی مسودہ کمیونٹی کے چیئرمین اور اراکین کے ساتھ ساتھ معروف ماہرین تعلیم / سائنسداں شامل ہیں۔
یونیورسٹیوں کے وائس چانسلر، اداروں کے ڈائرکٹر، کالجوں کے پرنسپل اور دیگر حصص دار اس پروگرام میں حصہ لیں گے۔
یہ پروگرام درج ذیل کے ذریعے لائیو اسٹریم کیا جائے گا۔
فروغ انسانی وسائل کی وزارت کا فیس بک پیج : https://www.facebook.com/HRDMinistry/
یوجی سی کا یوٹیوب چینل، پی آئی بی کا یوٹیوب چینل،
یوجی سی کا ٹوئٹر ہینڈل:  : https://twitter.com/ugc_india?s=12
اسے ڈی ڈی نیوز پر بھی نشر کیا جائے گا۔
۔۔۔۔۔۔۔۔۔۔۔
U-4362
م ن۔ م م۔ ت ع۔
(